Fjodors Tjutins
Fjodors Tjutins (krievu: Фёдор Анатольевич Тютин; dzimis 1983. gada 19. jūlijā Iževskā, Krievijas PFSR, PSRS) ir bijušais krievu hokejists, aizsargs Krievijas hokeja izlases dalībnieks. Karjeras laikā aizvadījis 13 sezonas Nacionālās hokeja līgas klubos Ņujorkas "Rangers", Kolumbusas "Blue Jackets" un Kolorādo "Avalanche", kopumā līgā aizvadot 872 spēles. Krievijas izlases sastāvā izcīnījis trīs Pasaules čempionātu medaļas.